cyanic-selkie/wikianc huggingface dataset:
ถนนอนุวงศ์
ถนนอนุวงศ์สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว โดยก่อนหน้านั้นในสมัยรัตนโกสินทร์ตอนต้น สำเพ็งเป็นบริเวณที่พักอาศัยและทำการค้าของชาวจีน ที่อยู่อาศัยส่วนใหญ่สร้างด้วยไม้ไผ่หลังคามุงแฝก ทำให้เกิดไฟไหม้บ่อยครั้ง หลังเกิดเพลิงไหม้ก็ทำให้สำเพ็งแออัดยิ่งขึ้น พระบาทสมเด็จพระจุลจอมเกล้าเจ้าอยู่หัวจึงถือโอกาสจัดระเบียบโดยการตัดถนนและจัดที่อยู่อาศัยใหม่ โดยตัดถนนใหม่ 5 สาย คือ ถนนเยาวราช ถนนราชวงศ์ ถนนจักรวรรดิ์ ถนนบูรพา และถนนอนุวงศ์
ในอดีตถนนอนุวงศ์มีความสำคัญเช่นเดียวกับถนนทรงวาดเนื่องจากตั้งอยู่ใกล้ท่าน้ำขนส่งทางเรือ จึงมีพ่อค้าแขกและจีนอยู่อาศัยอยู่เป็นจำนวนมาก ในอดีตถนนอนุวงศ์เคยเป็นที่ตั้งของอาคารสำนักงาน ห้าง เอ. ที. อี. มัสกาตี ผู้ผลิตและจำหน่ายผ้าลายที่มีชื่อเสียงอย่างมากตั้งแต่สมัยรัชกาลที่ 5 เป็นต้นมา แต่ในปัจจุบันอาคารของห้างมัสกาตีถูกรื้อไปหมดแล้ว ปัจจุบัน ยังมีตึกแถวเก่าแก่ของตระกูลนานาที่เคยเปิดทำเป็นธุรกิจนำเข้าและส่งออกสินค้าหลงเหลืออยู่ และมีตึกแถวที่สร้างตามสถาปัตยกรรมยุโรปสมัยยุคหลัง ซึ่งนิยมสร้างกันมากในสมัยปลายรัชกาลที่ 5 และตลอดสมัยรัชกาลที่ 6
ตึกแถวที่สร้างริมถนนอนุวงศ์มีลักษณะเป็นแบบที่ร้านค้าก่อสร้างขึ้นเองโดยเฉพาะ ร้านหนึ่งมีประมาณ 2–3 คูหา สูง 2 ชั้น หน้าบันโค้งมนประดับลายปูนปั้น ปีกสองข้างหรือตอนหัวเสาตั้งกระถางหล่อ ตกแต่งซุ้มหน้าต่างอย่างงดงาม เป็นซุ้มโค้งกลมบ้าง โค้งแหลมบ้าง ภายในอาจกรุกระจกหรือแต่งลายปูนปั้น มีเสาซุ้มหน้าและเสาอิงแบบที่ประยุกต์จากเสากรีกและโรมัน
อาริส ซารีโฟวิช
อาริส ซาริโฟวิช (Aris Zarifović, เกิด 2 มิถุนายน 2531) เป็นนักฟุตบอลอาชีพชาวสโลวีเนีย เล่นตำแหน่งกองหลังให้กับพีที ประจวบ ในไทยลีก
วอลเตอร์ แลนซ์
วอลเตอร์ เบนจามิน แลนซ์ (Walter Benjamin Lantz; 27 เมษายน ค.ศ. 1899 – 22 มีนาคม ค.ศ. 1994) เป็นนักเขียนการ์ตูน, นักวาดภาพแอนิเมชัน, ผู้อำนวยการสร้าง, ผู้กำกับภาพยนตร์ และนักแสดงชาวอเมริกันที่เป็นที่รู้จักจากการก่อตั้งวอลเตอร์ แลนซ์โปรดักชันส์ และสร้างวู้ดดี้ เจ้านกหัวขวาน
สาธารณรัฐบัชคอร์โตสตาน
บัชคอร์โตสตาน (Башкортоста́н; Башҡортостан) หรือชื่อทางการว่า สาธารณรัฐบัชคอร์โตสตาน (Респу́блика Башкортоста́н; Башҡортостан Республикаһы) เป็นเขตการปกครองของประเทศรัสเซีย ตั้งอยู่ระหว่างแม่น้ำวอลกากับเทือกเขายูรัล มีเมืองหลวงคืออูฟา มีประชากรทั้งหมด 4,072,292 คน และมีเนื้อที่ทั้งหมด 143,600 ตารางกิโลเมตร
บัชคอร์โตสตานมีความสัมพันธ์ทางเศรษฐกิจและวัฒนธรรมที่ดีกับตาตาร์สถาน
เจ้าจักรคำขจรศักดิ์
พลตรี เจ้าจักรคำขจรศักดิ์ เป็นเจ้าผู้ครองนครลำพูน องค์ที่ 10 แห่งราชวงศ์ทิพย์จักราธิวงศ์
พระประวัติ
เจ้าจักรคำขจรศักดิ์ มีพระนามเดิมว่า เจ้าน้อยจักรคำ ณ ลำพูน ประสูติเมื่อปี พ.ศ. 2417 เป็นราชโอรสในเจ้าอินทยงยศโชติ เจ้าผู้ครองนครลำพูน องค์ที่ 9 กับแม่เจ้าหม่อมราชวงศ์รถแก้ว (อิศรเสนา) และเป็นราชนัดดา (หลานปู่) ในเจ้าดาราดิเรกรัตนไพโรจน์ เจ้าผู้ครองนครลำพูน องค์ที่ 7 กับแม่เจ้าปิมปา มีราชภคินีและราชขนิษฐา ร่วมราชมารดา 2 พระองค์ มีนามตามลำดับ ดังนี้
เจ้าน้อยจักรคำ ได้ดำรงอิสริยยศเป็น เจ้าบุรีรัตน นครลำพูน และเมื่อเจ้าอินทยงยศโชติ เจ้าผู้ครองนครลำพูน องค์ที่ 9 ถึงแก่พิราลัย ในปี พ.ศ. 2454 จึงได้รับพระกรุณาโปรดเกล้าฯ ให้รั้งตำแหน่ง เจ้าผู้ครองนครลำพูน สืบต่อมาจนถึงเมื่อวันที่ 11 พฤศจิกายน พ.ศ. 2454 จึงทรงพระกรุณาโปรดเกล้าฯ พระราชทานสัญญาบัตรตั้งเป็น "เจ้านครลำพูน"  มีราชทินนามว่า''' ... เจ้าจักรคำขจรศักดิ์ อรรคสัตยาทิคุณ หริภุญไชยรัษฎาธิวาส ประชาราษฎร์บริบาล ธาตุเจติยสถานบูชากร ลำพูนนครเชษฐกุลวงษ์ จำนงภักดีนราธิปก เอกัจโยนกชนาธิบดี เจ้านครลำพูน ...'''
ต่อมาในปี พ.ศ. 2469 รัชสมัยพระบาทสมเด็จพระปกเกล้าเจ้าอยู่หัว ได้ดำเนินนโยบายยกเลิกตำแหน่งเจ้าหลวง หากเจ้าหลวงเมืองใดว่างลงจะไม่โปรดเกล้าฯ แต่งตั้งขึ้นอีก แต่ก็ยังให้ความสำคัญในการสืบราชสกุล ณ เชียงใหม่ ณ ลำพูน ณ ลำปาง เจ้านายฝ่ายเหนือ ก็ยังคงดำรงสถานะความเป็น "เจ้า" โดยกำเนิดต่อไป
เจ้าจักรคำขจรศักดิ์ เสด็จถึงแก่พิราลัย เมื่อวันที่ 5 พฤศจิกายน พ.ศ. 2486 (สิริชนมายุ 69 ปี รวมระยะเวลาที่ทรงปกครองเมืองนครลำพูน 32 ปี
ราชโอรส ราชธิดา
เจ้าจักรคำขจรศักดิ์ ทรงมีราชโอรสและราชธิดา รวม 8 พระองค์ อยู่ในราชตระกูล ณ ลำพูน มีพระนามตามลำดับ ดังนี้
พระกรณียกิจ
เจ้าจักรคำขจรศักดิ์ เมื่อครั้งดำรงอิสริยยศเป็น "เจ้าบุรีรัตน์" ได้ดำเนินการสร้างถนนสายตะวันออกจากประตูท่าขาม ไปยังกิ่งอำเภอแม่ทา และถนนสายจากตัวเมืองลำพูนไปจนถึงฝั่งแม่น้ำปิง ต่อมาเมื่อได้รับโปรดเกล้าฯ ให้เป็นเจ้าผู้ครองนครลำพูน ก็ได้สร้างสาธารณกุศลแก่ประชาชนชาวลำพูนมากมาย อาทิ
สนามบินลำพูน
เจ้าจักรคำขจรศักดิ์ ได้เห็นความสำคัญของการอากาศยาน จึงได้ดำริให้จัดทำสนามบินประจำจังหวัดขึ้น ในพื้นที่อำเภอปากบ่อง อำเภอเมืองลำพูน มีเนื้อที่ 156 ไร่ 1 งาน โดยเจ้าจักรคำขจรศักดิ์ เป็นผู้ออกค่าใช้จ่ายในการจัดซื้อที่ดินเป็นเงินจำนวน 1,176 บาท เมื่อปี พ.ศ. 2466
นามสกุล ณ ลำภูน
สกุล ณ ลำภูน เป็นนามสกุลที่พระราชทานแก่ผู้สืบเชื้อสายพระยาคำฟั่น เจ้าผู้ครองนครลำพูน องค์ที่ 1 โดยพระราชทานแก่เจ้าจักรคำขจรศักดิ์ เจ้าผู้ครองนครลำพูน องค์ที่ 10
18 เจ้าอาวุธมหาประลัย
18 เจ้าอาวุธมหาประลัย (Legendary Weapons Of China, Legendary Weapons of Kung Fu) เป็นภาพยนตร์กังฟู ในปี ค.ศ. 1982 กำกับและนำแสดงโดย หลิว เจียเหลียง เนื้อเรื่องในภาพยนตร์เกิดขึ้นในสมัยราชวงศ์ชิง ในรัชสมัยของ พระนางซูสีไทเฮา โดยมี ฟู่ เซิง และ หลิว เจียฮุย ร่วมแสดงด้วย
อีเพกซ์
อีเพกซ์ (Epex; 이펙스, ย่อมาจาก Eight Apex) เป็นกลุ่มบอยแบนด์ชาวเกาหลีใต้มีสมาชิก 8 คน ที่ก่อตั้งโดย ซีไนน์เอนเตอร์เทนเมนต์ ในปี พ.ศ. 2564 ซึ่งประกอบด้วย วิช, กึม, มยู, อามิน, แพคซึง, เอเดน, เยวัง และเจฟฟ์ กลุ่มเปิดตัวเมื่อวันที่ 8 มิถุนายน พ.ศ. 2564 โดยมีอีพีแรกชื่อ Bipolar Pt.1: Prelude of Anxiety
18 เจ้าอาวุธมหาประลัย
เนื้อเรื่องย่อ
ไหล่คัง ศิษย์เอกของสำนักผู้เชี่ยวชาญอาวุธทุกรูปแบบ เคยถูกหัวหน้าสำนักสั่งให้ไปขยายสาขาแต่เขาปฏิเสธ และหนีไปเป็นคนตัดฟืน หัวหน้าสำนักจึงส่ง 3 จอมยุทธออกตามหาเขา โดยใช้กลอุบายจนสืบทราบว่า คนตัดฟืนนั้นแท้จริงแล้วคือ ไหล่คัง ที่กำลังตามหา
อีเพกซ์
ก่อนเดบิวต์
กึมเป็นอดีตผู้เข้าแข่งขันรายการพรอดิวซ์เอ็กซ์ 101ของเอ็มเน็ต ในฐานะเด็กฝึกหัด 2 ปีที่เป็นตัวแทนของ ซีไนน์เอนเตอร์เทนเมนต์ เขาถูกคัดออกในตอนสุดท้ายและได้อันดับที่ 17
ในเดือนตุลาคม 2564 แพคซึงได้ปรากฏตัวในฐานะผู้เข้าแข่งขันในรายการแคป-ทีนของเอ็มเน็ต ภายใต้ชื่อเกิดของเขา คิม ฮยอน-อู
แปซิฟิกเกมส์ 2023
แปซิฟิกเกมส์ 2023 (แปซิฟิกเกมส์ 2023) หรือที่รู้จักกันอย่างเป็นทางการในชื่อ แปซิฟิกเกมส์ ครั้งที่ 17 เป็นการแข่งขันกีฬาหลายประเภทระดับทวีปสำหรับประเทศต่าง ๆ และดินแดนในโซนโอเชียเนีย กำหนดจัดขึ้นที่เมืองโฮนีอารา หมู่เกาะโซโลมอน ระหว่างวันที่ 19 พฤศจิกายน ถึง 2 ธันวาคม ค.ศ. 2023 ครั้งนี้จะเป็นครั้งแรกที่หมู่เกาะโซโลมอนเป็นเจ้าภาพจัดการแข่งขันแปซิฟิกเกมส์
เดิมกำหนดการแข่งขันไว้ในวันที่ 16–29 กรกฎาคม ค.ศ. 2023 อย่างไรก็ตาม ในเดือนกรกฎาคม ค.ศ. 2021 เจ้าภาพจัดการแข่งขันได้ขอเปลี่ยนวันที่เนื่องจากความล่าช้าในการเตรียมการแข่งขันซึ่งเกิดจากการระบาดของโควิด-19 ในหมู่เกาะโซโลมอน
สมาชิกสภาผู้แทนราษฎรจังหวัดนครนายก
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครนายกมีสมาชิกสภาผู้แทนราษฎรคนแรก คือ พระยาวิเศษสิงหนาท (หร่าย รัตนกสิกร)
แปซิฟิกเกมส์ 2023
ประเทศที่เข้าร่วม
คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), นิวซีแลนด์ และออสเตรเลีย
มิลเลียนดอลลาร์เกม
มิลเลียนดอลล่าร์เกม (Million Dollar Game) เป็นการแข่งขันชิงแชมป์ของ XFL ในเฉพาะฤดูกาลปี ค.ศ. 2001 ในตอนแรก ไม่มีชื่อพิเศษ และถูกเรียก "The Big Game at the End"
ในเกมเป็นการแข่งขันระหว่างแชมป์รุ่นตะวันตก Los Angeles Xtreme กับ runner-up ของรุ่นตะวันตก San Francisco Demons โดยทีม Xtreme เอาชนะ runner-up ของตะวันออก Chicago Enforcers ด้วยคะแนน 33-16 ในรอบแรกในขณะที่ทีม Demons เอาชนะ แชมป์รุ่นตะวันออก Orlando Rage ด้วยคะแนน 26-25 Orlando ได้จบฤดูกาลปกติ 10 เกมด้วยสถิติที่ดีที่สุดของ XFL 8-2 ,ลอสแองเจลิส 7-3 ขณะที่ชิคาโก และซานฟรานซิสโกแต่ละคนก็จบเกมด้วยคะแนน 5-5
ไมเคิล เจ. ฟอกซ์
'''ไมเคิล เจ. ฟอกซ์ (Michael J. Fox) หรือมีชื่อจริงว่า ไมเคิล แอนดรูว์ ฟอกซ์''' (Michael Andrew Fox) เกิดวันที่ 9 มิถุนายน ค.ศ. 1961 เป็นนักแสดงชาวอเมริกัน/แคนาดา มีผลงานโด่งดังจากบทบาท มาร์ตี้ แม็กฟลาย จากเรื่องเจาะเวลาหาอดีต ทั้ง 3 ภาค (1985–1990) ; บทบาทอเล็กซ์ พี. คีตัน จากแฟมิลี ไทส์ (1982–1989) ซึ่งได้รับ 3 รางวัลเอมมีและ 1 รางวัลลูกโลกทองคำ ;บทบาทไม ฟลาเฮอร์ตีจาก สปินซิตี (1996–2000) ที่ได้รับ 1 รางวัลเอมมี 3 รางวัลลูกโลกทองคำ และ 2 รางวัลสกรีนแอ็กเตอร์สไกด์ นอกจากนี้เขายังได้รางวัลบุรุษแห่งปีของนิตยสารจีคิว, รางวัลสมาคมนักแสดง หรือ แซกอวอร์ด 2 รางวัล และรางวัลพีเพิล ชอยส์ อวอร์ด
ฟอกซ์ป่วยเป็นโรคพาร์กินสันกลุ่มที่มีอายุน้อยกว่า 40 ปี เมื่อปี 1991 และเปิดเผยอาการป่วยของเขาต่อสาธารณะในปี 1998 จนกึ่งอำลาวงการการแสดงในปี 2000 ฟอกซ์ได้ก่อตั้งมูลนิธิไมเคิล เจ. ฟอกซ์ เพื่อการวิจัยโรคพาร์กินสันขึ้นในปี 2000
อ้างอิง
1961
อากิโอะ โอตสึกะ
อากิโอะ โอตสึกะ (大塚 明夫<rt>おおつか あきお</rt>, 24 พฤศจิกายน 1959 – ) เป็นนักพากย์ ผู้บรรยาย และนักแสดงชาวญี่ปุ่น เกิดที่คาบูกิโจ เขตชินจูกุ โตเกียว สังกัดเมาซูโปรโมชัน พ่อของเขาคือจิกาโอะ โอตสึกะ เป็นนักพากย์เช่นกัน
คนัสนันท์ นักตะเฆ่
คนัสนันท์ นักตะเฆ่  (ชื่อเล่น:มาร์ค) เป็น นักร้อง นักแสดง นักแสดงชาวไทย
ประวัติ
คนัสนันท์ เกิดเมื่อวันที่ 28 กุมภาพันธ์ พ.ศ. 2536 จบการศึกษาระดับชั้นมัธยมศึกษาจาก โรงเรียนศรีวิกรม์ และปัจจุบันกำลังศึกษาอยู่ที่มหาวิทยาลัยศรีปทุม
โดยเริ่มต้นเข้าวงการด้วยการเต้นโคฟเวอร์แดนซ์เกาหลี กับกลุ่มเพื่อนในนามวง S'Question ซึ่งได้มีโอกาสได้โชว์เต้นในงานคอนเสิร์ตงานหนึ่ง จนมีโมเดลดิ่งมองที่เล็งเห็นความสามารถได้ส่ง มาร์ค คนัสนันท์ ไปเรียนฝึกร้องฝึกเต้นกับค่ายเพลงที่ประเทศเกาหลีใต้นาน 2 ปี แต่ในช่วงที่ฝึกกลับเกิดอุบัติเหตุได้รับบาดเจ็บที่เท้า จึงทำให้ทุกอย่างหยุดลงและเดินทางกลับประเทศไทย
และนอกจากนี้ยังเคยออกซิงเกิลแรกคือเพลง Tonight ซึ่งเป็นเพลงที่มีถึง 3 ภาษา นั่นก็คือ ไทย อังกฤษ และเกาหลี คือวง MJ (Mark-Jin) เป็นการรวมตัวของศิลปินชาวไทย มาร์ค คนัสนันท์ และเกาหลี ซึ่งก็คือ จิน จูฮย็อง เมื่อปี 2556
ปอร์ฟิริโอ ดิอัซ
โฆเซ เด ลา กรุซ ปอร์ฟิริโอ ดิอัซ โมริ (José De La Cruz Porfirio Díaz Mori; 15 กันยายน ค.ศ. 1830 – 2 กรกฎาคม ค.ศ. 1915) เป็นนายพลและนักการเมืองชาวเม็กซิโกซึ่งดำรงตำแหน่งประธานาธิบดีเม็กซิโก 7 สมัย รวม 31 ปี ตั้งแต่วันที่ 17 กุมภาพันธ์ ค.ศ. 1877 ถึงวันที่ 1 ธันวาคม ค.ศ. 1880 และตั้งแต่วันที่ 1 ธันวาคม ค.ศ. 1884 ถึง 25 พฤษภาคม ค.ศ. 1911 มักเรียกช่วงเวลาที่เขาดำรงตำแหน่งประธานาธิบดีว่า ปอร์ฟิเรียโต
ในฐานะทหารผ่านศึกจากสงครามการปฏิรูป (ค.ศ. 1858–1860) และการแทรกแซงของฝรั่งเศสในเม็กซิโก (ค.ศ. 1862–1867) ดิอัซได้ก้าวขึ้นสู่ตำแหน่งนายพล นำกองทัพสาธารณรัฐเข้าต่อต้านการปกครองของจักรพรรดิมัคซีมีลีอานที่ฝรั่งเศสสนับสนุน ต่อมาเขาได้ก่อการกำเริบต่อต้านประธานาธิบดีเบนิโต ฆัวเรซ และเซบัสเตียน เลร์โด เด เตฆาดา ด้วยหลักการที่ไม่ให้มีการเลือกตั้งกลับเข้ามาเป็นประธานาธิบดีอีกสมัย ดิอัซประสบความสำเร็จในการยึดอำนาจและขับไล่เลร์โดในรัฐประหาร ค.ศ. 1876 ด้วยความช่วยเหลือจากผู้สนับสนุนทางการเมืองของเขา และดิอัซได้รับการเลือกตั้งใน ค.ศ. 1877 จากนั้นใน ค.ศ. 1880 เขาก้าวลงจากตำแหน่งและมานูเอล กอนซาเลซ โฟลเรส ซึ่งเป็นพันธมิตรทางการเมืองของเขาได้รับเลือกตั้งเป็นประธานาธิบดีโดยดำรงตำแหน่งระหว่าง ค.ศ. 1880–1884 ใน ค.ศ. 1884 ดิอัซละทิ้งแนวคิดที่จะไม่ให้มีการเลือกตั้งกลับเข้ามาเป็นประธานาธิบดี และอยู่ในตำแหน่งต่อเนื่องกันจนถึง ค.ศ. 1911
ดิอัซเป็นหนึ่งในบุคคลที่เป็นประเด็นโต้แย้งในประวัติศาสตร์เม็กซิโก ระบอบการปกครองของเขาทำให้เกิด "ระเบียบและความก้าวหน้า" โดยยุติความปั่นป่วนทางการเมืองและส่งเสริมการพัฒนาเศรษฐกิจ ดิอัซและพันธมิตรของเขารวมกันเป็นกลุ่มนักวิชาการสาขาวิทยาศาสตร์และเทคโนโลยีที่รู้จักกันในชื่อ ซิเอนติฟิโก ("นักวิทยาศาสตร์") นโยบายเศรษฐกิจของเขาส่วนใหญ่เอื้อประโยชน์ต่อพันธมิตรเช่นเดียวกับนักลงทุนต่างชาติ และช่วยให้เจ้าของที่ดินการเกษตรขนาดใหญ่เพียงไม่กี่รายซึ่งร่ำรวยอยู่แล้วได้รับที่ดินมหาศาล ทำให้ชาวชนบทไม่สามารถหาเลี้ยงชีพได้ ในปีหลัง ๆ นโยบายเหล่านี้ไม่ได้รับความนิยมเนื่องมาจากการกดขี่พลเมืองและความขัดแย้งทางการเมือง ตลอดจนการทักท้วงจากแรงงานและชาวไร่ชาวนาซึ่งเป็นกลุ่มที่ไม่ได้รับส่วนแบ่งจากความเจริญรุ่งเรืองของเม็กซิโก
แม้ว่าดิอัซจะประกาศสนับสนุนการกลับคืนสู่ประชาธิปไตยและประกาศจะไม่ลงสมัครรับเลือกตั้งเป็นประธานาธิบดีอีกสมัยในแถลงการณ์สาธารณะเมื่อ ค.ศ. 1908 แต่เขาก็กลับคำและลงสมัครอีกครั้งใน ค.ศ. 1910 ความล้มเหลวของดิอัซในการหาผู้สืบทอดตำแหน่งประธานาธิบดี (ขณะนั้นเขามีอายุ 80 ปีแล้ว) ส่งผลให้เกิดวิกฤตการณ์ทางการเมืองระหว่างกลุ่ม ซิเอนติฟิโก กับกลุ่มผู้สนับสนุนนายพลเบร์นาร์โด เรเยส ซึ่งเป็นพันธมิตรกับทหารและภูมิภาครอบนอกของเม็กซิโก หลังจากที่ดิอัซประกาศตนเองเป็นผู้ชนะการเลือกตั้งเป็นประธานาธิบดีสมัยที่แปดใน ค.ศ. 1910 ฟรันซิสโก อี. มาเดโร ผู้สมัครรับเลือกตั้งฝ่ายตรงข้ามซึ่งเป็นเจ้าของที่ดินผู้มั่งคั่งได้ออกแผนซานลุยส์โปโตซีซึ่งเรียกร้องให้มีการก่อความไม่สงบโดยใช้อาวุธต่อดิอัซ นำไปสู่การปะทุของการปฏิวัติเม็กซิโก หลังจากกองทัพบกสหพันธรัฐประสบความพ่ายแพ้ทางทหารหลายครั้งต่อกองกำลังที่สนับสนุนมาเดโร ดิอัซก็ถูกบังคับให้ลาออกในเดือนพฤษภาคม ค.ศ. 1911 และลี้ภัยไปอยู่ปารีสที่ซึ่งเขาเสียชีวิตในอีกสี่ปีต่อมา
น้ำหนักแรกเกิด
น้ำหนักแรกเกิดหมายถึงน้ำหนักของทารกที่เพิ่งเกิด ค่าเฉลี่ยของน้ำหนักทารกแรกเกิดในชาติพันธุ์ยุโรปอยู่ที่ 3.5 กิโลกรัม โดยมีช่วงของค่าปกติอยู่ที่ 2.5 - 4.5 กิโลกรัม ส่วนค่าเฉลี่ยน้ำหนักทารกแรกเกิดในเอเชียใต้และชาติพันธุ์จีนอยู่ที่ประมาณ 3.26 กิโลกรัม ความสำคัญของน้ำหนักแรกเกิดคือพบว่าทารกแรกเกิดที่มีน้ำหนักต่ำมาก (very low birth weight) มีอัตราการเสียชีวิตสูงกว่าทารกแรกเกิดที่มีน้ำหนักปกติประมาณ 100 เท่า อัตราการพบทารกแรกเกิดน้ำหนักน้อย (low birth weight) แตกต่างกันไปในแต่ละช่วงเวลา โดยเคยลดลงจาก 7.9% (ค.ศ. 1970) มาเหลือ 6.8% (ค.ศ. 1980) และเพิ่มขึ้นเป็น 8.3% (ค.ศ. 2006) โดยปัจจุบันอยู่ที่ 8.2% (ค.ศ. 2016) ความชุกของการพบทาแรกแรกเกิดน้ำหนักน้อยค่อนข้างจะเพิ่มขึ้นช้าๆ ตั้งแต่ ค.ศ. 2012 จนถึงปัจจุบัน
โรมัน ซอบนิน
โรมัน เซอร์เกเยวิช ซอบนิน (Роман Сергеевич Зобнин; เกิดวันที่ 11 กุมภาพันธ์ ค.ศ. 1994) เป็นนักฟุตบอลชาวรัสเซียที่ลงเล่นในตำแหน่งกองกลางให้กับสปาร์ตัคมอสโก พี่ชายของเขา อาเล็กซานดรา ซอบนิน ก็เป็นนักฟุตบอลอาชีพด้วยเช่นกัน
สโมสรอาชีพ
เขาลงเล่นนัดแรกให้กับอะคาเดมียาโตลยัตตีในรัสเซียนเซคันด์ดิวิชันเมื่อวันที่ 30 เมษายน ค.ศ. 2011 ในนัดที่พบกับอูฟา และลงเล่นนัดรกในรัสเซียนพรีเมียร์ลีก ให้กับดีนาโมมอสโกเมื่อวันที่ 19 กรกฎาคม ค.ศ. 2013 ในนัดที่พบกับอันจีมาคัชคาลา ต่อมาในวันที่ 15 มิถุนายน ค.ศ. 2016 หลังจากที่ดีนาโมตกชั้น เขาย้ายไปสปาร์ตัคมอสโก
ทีมชาติ
ในวันที่ 31 มีนาคม ค.ศ. 2015 ซอบนินลงเล่นนัดแรกให้กับทีมชาติรัสเซียในนัดกระชับมิตรที่พบกับคาซัคสถาน ต่อมาในวันที่ 11 พฤษภาคม ค.ศ. 2018 เขามีชื่อติดทีมชาติรัสเซียชุดเบื้องต้นในการแข่งขันฟุตบอลโลก 2018 และยังมีชื่อในทีมชาติชุดสุดท้าย เขาลงเล่นให้กับรัสเซียครบทุกนัดทุกนาที ก่อนที่จะตกรอบก่อนรองชนะเลิศด้วยการพ่ายแพ้การยิงลูกโทษต่อโครเอเชีย
จิงเจอร์ รอเจอส์
เธอเกิดที่เมืองอินดิเพนเดนซ์ และเติบโนในแคนซัสซิตี รอเจอส์และครอบครัวได้ย้ายไปที่ฟอร์ตเวิร์ท เมื่อเธออายุ 9 ปี หลังจากเธอเป็นผู้ชนะการเต้นชาลส์ตันในปี 1925 ก็ประสบความสำเร็จกับอาชีพการแสดงโวเดอวีล เธอเริ่มเป็นที่รู้จักจากการแสดงละครบรอดเวย์ แสดงเรื่องแรกคือ Girl Crazy ซึ่งมาสู่การได้เซ็นสัญญากับพาราเมาต์พิกเจอส์ซึ่งได้แสดง 5 เรื่อง รอเจอส์ประสบความสำเร็จกับการแสดงภาพยนตร์เรื่องแรก โดยรับบทสมทบในเรื่อง 42nd Street (1933)
เธอมีกลับมาแสดงร่วมกับเฟรด แอสแตร์อีกครั้งในปี 1949 เรื่อง The Barkleys of Broadway ซึ่งประสบความสำเร็จด้านรายได้ หลังจากนั้นก็ไม่มีผลงานประสบความสำเร็จในคริสต์ทศวรรษ 1950 จึงกลับมาแสดงละครบรอดเวย์ โดยในปี 1965 แสดงนำในเรื่อง Hello, Dolly! เธอยังได้แสดงละครทางโทรทัศน์นับตั้งแต่ปี 1987 เธอเสียชีวิตจากอาการหัวใจวายในปี 1995 ด้วยอายุ 83
อ้างอิง
19111995
ระบบสี CMYK
ระบบสี CMYK เป็นระบบสีที่ใช้กับเครื่องพิมพ์ CMYK ย่อมาจาก cyan (ฟ้าอมเขียว) magenta (แดงอมม่วง) yellow (เหลือง) key (สีดำ - ไม่ใช้ B แทน black เพราะจะสับสนกับ blue) ซึ่งเป็นชื่อสีที่นำมาใช้ การผสมสีทั้งสี่นี้ จะทำให้เกิดสีได้อีกหลายร้อยสี นำมาใช้ในการพิมพ์สีต่าง ๆ ซึ่งปกติการเลือกใช้สีนั้น จะมีด้วยกันอยู่ 2 แบบคือ CMYK และ RGB สามารถแบ่งแยกประเภทการใช้งานได้ง่ายๆ นั้นก็คือ ถ้าเป็นสีที่ต้องพิมพ์ออกมา ไม่ว่าจะพิมพ์ในรูปแบบใดก็ตาม จะต้องใช้ค่าสีของ CMYK แต่ถ้าต้องการสีที่แสดงผลออกทางหน้าจอ ก็จะเลือกใช้ RGB เท่านั้น ซึ่งหลักการดังกล่าว ในปัจจุบัน ยังมีผู้มีความเข้าใจในส่วนนี้น้อยมาก เนื่องจากว่า นักออกแบบมือสมัครเล่น หรือ มือใหม่ เวลาต้องการจะทำงานประเภทสิ่งพิมพ์ ก็มักตั้งค่าสีเป็น RGB เพราะว่าค่าสีดังกล่าวสีสดกว่า แต่เมื่อสั่งพิมพ์แล้ว ทำให้ค่าสีที่ออกมาผิดเพี้ยน มากหรือน้อย ก็ขึ้นอยู่กับสีที่เลือก เช่น เลือกสีแดง อาจจะได้สีชมพู เหลือสีม่วง อาจจะได้สีน้ำเงิน ดังนั้นผู้ที่ใช้โหมดสีควรจะทำความเข้าใจของงานให้มาก เพื่องานที่ออกมาจะได้ค่าสีที่ตรงกับความต้องการ
การกำหนดค่าสี RGB
ในส่วนของ RGB การเลือกสีต่างๆ นั้น สามารถเลือกได้ถึง 2 สี - 16 ล้านสี (ข้อมูลอ้างอิงจากกระทรวงศึกษาธิการ หลักสูตรการศึกษาด้านเทคโนโลยีสารสนเทศ ฉบับปี 2545) โดยการเข้ารหัสสีของแต่ละแม่สี ทั้งสามสี (Red, Green และ Blue ตามลำดับ) โดยค่ารหัสแม่สีแต่ละแม่สี ต้องเป็นตัวเลขฐาน 16 (ซึ่งมีตัวเลข 0-9 และ A-F) 2 ตัวต่อหนึ่งแม่สี รวม 3 สี = 6 ตัวอักษร อย่างเช่นสี A2589D คือ เป็นสีที่มีค่าสีแดง (red) = A2, สีเขียว (green) = 58 และ น้ำเงิน (blue) = 9D
บานดรา-วารลี ซีลิงก์
บานดรา-วารลี ซีลิงก์ (Bandra-Worli Sea Link; BWSL) หรือชื่อทางการ ราชีพ คานธี ซีลิงก์ (Rajiv Gandhi Sea Link) ) เป็นสะพานขึง ซึ่งมี pre-stressed concrete-steel สะพานรถไฟอยู่ปลายสองฝั่ง เชื่อมย่านบานดรา ในเวสเทิร์นซับเอิร์บของมุมไบ เข้ากับ ย่านวารลี ในมุมไบใต้ ดั้งเดิมแล้วสะพานนี้เป็นส่วนหนึ่งของโครงการที่ถูกเลื่อนการก่อสร้างออกไป เวสเทิร์นฟรีเวย์ที่ตั้งใจจะเขื่อมเวสเทิร์นซับเอิร์บเข้ากับนรีมันพอยต์ในย่านธุรกิจหลักของเมืองมุมไบ
ระบบสี CMYK
การกำหนดค่าสี RGB
ในส่วนของ CMYK จะใช้หลักการเลือกสีรูปแบบเดียวกับ RGB แต่ว่าค่าสีจะถูกตัดออกไปเป็นจำนวนเยอะมาก ทำให้มีค่าสีอยู่แค่หลักร้อย หรือ พันกว่าสีเท่านั้น โดยที่ค่าสีของ CMYK จะตัดค่าสีที่ตาเรามองไม่เห็น หรือไม่สามารถแยกแยะออกถึงความใกล้เคียงกันมาเกินไปได้ อย่างในกรณีของใบไม้ ที่เราอาจจะมองว่าเป็นสีเขียว แต่ถ้าจะให้ระบุสีในใบไม้เดียวกันให้ใกล้เคียงที่สุด อาจจะได้คำตอบที่เป็น สีเขียว, เขียวแก่, เขียวแก่กว่า, เขียวอ่อน, เขียวอมเหลือง, เขียวแกรมฟ้า ฯลฯ อย่างหาข้อสรุปไม่ได้ เพราะในสายตาคนเรามักจะมองรูปแบบสีหลัก ๆ เท่านั้น ดังนั้นปัญหาเรื่องของสีโหมด CMYK จึงจะตัดค่าสีที่ห่างกันไม่มากออกไปเพียงเท่านั้น
บานดรา-วารลี ซีลิงก์
สะพานนี้ว่าจ้างโดย นิติบุคคลพัฒนาถนนรัฐมหาราษฏระ (Maharashtra State Road Development Corporation; MSRDC) และก่อสร้างโดยบริษัทก่อสร้างฮินดูสถาน สะพานเปิดให้บริการใน 4 เลนแรกจาก 8 เลนเมื่อวันที่ 30 มิถุนายน 2009 และเปิดให้บริการครบทั้ง 8 เลนเมื่อวันที่ 24 มีนาคม 2010
ซีลิงก์นี้ช่วยร่นระยะเวลาเดินทางระหว่างบานดราและวารลีลงจาก 20-30 นาที เหลือเพียง 10 นาที ข้อมูลในเดือนตุลาคม 2009 ระบุว่ามีรถยนต์สัญจรวันละราว 37,500 คัน
คูนิโอะ นากามูระ
คูนิโอะ นากามูระ (中村國雄; 24 พฤศจิกายน 1943 – 14 ตุลาคม 2020) เป็นนักการเมืองประเทศปาเลา ซึ่งดำรงตำแหน่งเป็นประธานาธิบดีปาเลาระหว่างปี 1993–2001 โดยก่อนหน้านี้เขาเคยดำรงตำแหน่งรองประธานาธิบดีปาเลาระหว่างปี 1989–1993 ภายใต้งีรัตเก็ล เอ็ตปีสัน
ภูมิหลังและปฐมวัย
นากามูระเป็นบุตรชายของผู้ย้ายถิ่นชาวญี่ปุ่นจากจังหวัดอิเสะและบุตรสาวของชนชั้นนำชาวปาเลา เขาศึกษาอยู่ในชั้นปีที่ 2 ของโรงเรียนประถมศึกษาเมื่อสิ้นสุดสงครามโลกครั้งที่สองจากการยอมจำนนของญี่ปุ่น เขาสำเร็จการศึกษาระดับไฮสกูลในช่วงที่ปาเลาอยู่ภายใต้การยึดครองของสหรัฐ และเข้าศึกษาต่อที่มหาวิทยาลัยฮาวาย
ชีวิตการเมือง
นากามูระเข้าสู่วงการการเมืองเมื่อมีอายุ 28 ปี และกลายเป็นบุคคลที่มีอายุน้อยที่สุดที่ได้รับเลือกตั้งเข้าสู่สภาคองเกรสไมโครนีเซีย ต่อมาเขาดำรงตำแหน่งเป็นรองประธานาธิบดีปาเลาตั้งแต่มกราคม 1989 ถึง มกราคม 1993 จากนั้นในการเลือกตั้งทั่วไปปาเลา ค.ศ. 1992 เขาลงสมัครรับเลือกตั้งเป็นประธานาธิบดีปาเลา และได้รับการเลือกตั้ง โดยชนะงีรัตเก็ล เอ็ตปีสัน ประธานาธิบดีคนก่อนหน้า และจอห์นสัน โตรีบีอง เมื่อหมดวาระสมัยแรก เขาได้รับการเลือกตั้งกลับมาอีกครั้งจากผลการเลือกตั้งทั่วไปปาเลา ค.ศ. 1996 ด้วยการเอาชนะยูตากะ กิบบันส์ อย่างไรก็ตามเมื่อเขาหมดวาระในสมัยที่ 2 เขาไม่ได้ลงสมัครรับเลือกตั้งอีก แต่ให้การสนับสนุนรองประธานาธิบดีทอมมี เรเมเงเซา ซึ่งก็สามารถเอาชนะปีเตอร์ ซูกิยามะได้ในที่สุด
ท่าอากาศยานนานาชาติโดโมเดโดโว
ท่าอากาศยานนานาชาติโดโมเดโดโว (Международный Аэропорт Москва-Домодедово) ตั้งอยู่ที่ เมืองดามาเดียดดาวา เป็นท่าอากาศยานของ กรุงมอสโก ประเทศรัสเซีย ห่างจากตัวเมืองไปทางใต้ประมาณ 35 กิโลเมตร (22 ไมล์) เปิดให้บริการตั้งแต่ มีนาคม พ.ศ. 2507 เป็นท่าอากาศยานที่มีผู้ใช้บริการมากที่สุด เหนือท่าอากาศยานสำคัญอีกแห่งหนึ่งของกรุงมอสโก คือ เชเรเมเตียโว และยังเป็นท่าอากาศยานหลักของสายการบินเอสเซเว่นแอร์ไลน์, ครัสแอร์, โดโมเดโดโวแอร์ไลน์ และทรานแอโร
ท่าอากาศยานนานาชาติโดโมเดโดโว (Domodedovo International Airport) รหัสท่าอากาศยาน DME เป็นหนึ่งในท่าอากาศยานหลักสามแห่งในกรุงมอสโก สหพันธรัฐรัสเซีย อีกทั้งเป็นท่าอากาศยานเพียงแห่งเดียวในกรุงมอสโกที่บริหารจัดการโดยภาคเอกชน เดิมทีสร้างขึ้นเพื่อรองรับเฉพาะเที่ยวบินภายในสหภาพโซเวียต ภายหลังสหภาพโซเวียตล่มสลาย บริษัทเครืออีสต์ไลน์ (East Line Group) ซึ่งเป็นเครือข่ายธุรกิจด้านโครงสร้างภายในท่าอากาศยานรายใหญ่ของรัสเซีย เข้ามาซื้อกิจการต่อ และเปลี่ยนโดโมเดโดโวให้เป็นท่าอากาศยานนานาชาตินับแต่นั้น โครงสร้างหลักประกอบด้วยอาคารผู้โดยสารเพียงหลังเดียว โดยแบ่งออกเป็นสองฟากสำหรับผู้โดยสารขาเข้าและผู้โดยสารขาออก
เมื่อวันที่ 24 มกราคม พ.ศ. 2554 ได้เกิดเหตุระเบิดท่าอากาศยานนานาชาติโดโมเดโดโว ซึ่งทำให้มีผู้เสียชีวิตอย่างน้อย 35 คน และอีกอย่างน้อย 150 คน ได้รับบาดเจ็บ
มอง อย่าให้เห็น (ภาพยนตร์)
มอง อย่าให้เห็น ฉายครั้งแรกที่ AFI Fest เมื่อวันที่ 12 พฤศจิกายน 2018 และเริ่มวางจำหน่ายอย่างจำกัด ในวันที่ 14 ธันวาคมก่อนที่จะสตรีมทั่วโลกใน Netflix ในวันที่ 21 ธันวาคม 2018
ออร์วิลล์ บราวน์
ออร์วิลล์ บราวน์ (Orville Brown) เป็นนักมวยปล้ำอาชีพชาวอเมริกัน เป็นแชมป์โลก 3 สมัย และยังเป็นแชมป์โลกเฮฟวี่เวท NWA คนแรก ในปี ค.ศ.1948 และเขาได้ยุติอาชีพนักมวยปล้ำในวันที่ 1 พฤศจิกายน ค.ศ. 1949 เนื่องจากเขาได้รับบาดเจ็บสาหัสจากอุบัติเหตุทางรถยนต์
เท็งกาซุ
เท็งกาซุ คือกากของของทอดที่เกิดจากการทอด เท็มปุระ แม้ว่าจะถูกทิ้งเป็นเศษอาหาร แต่บางครั้งก็ใช้เป็นส่วนประกอบหรือส่วนประกอบของอาหารอื่น ๆ เพราะมีรสชาติ ความมันของน้ำมัน และเนื้อสัมผัสเหมือนกับอาหารทอด
นอกจากนี้แล้วยังมีชื่อเรียกอีกอย่างว่า อาเงดามะ (揚げ玉) หรือ อาเงกาซุ (揚げかす) แต่ในรายละเอียดแล้วมีความแตกต่างกัน
เรื่องของชื่อเรียก
จากการสำรวจของสถาบันวิจัยวัฒนธรรมกระจายเสียง NHK ใน 2003 พบว่า 68% ของผู้ตอบแบบสอบถามเรียกโดยใช้คำว่าเท็งกาซุ และ 29% เรียกว่าอาเงดามะ และ 16% เรียกว่าอาเงกาซุ ในญี่ปุ่นฝั่งตะวันตกจะเรียกว่า "เท็งกาซุ '' มากกว่าค่าเฉลี่ยของทั้งประเทศ และญี่ปุ่นฝั่งตะวันออก (ไม่รวมโทโฮกุ) มีคนเรียกว่า "อาเกดามะ" มากกว่าค่าเฉลี่ยของทั้งประเทศ นอกจากนี้ยังมีร้านโซบะบางแห่งในภูมิภาคคันโตใช้ชื่อเรียกว่า "ทานุกิ" (たぬき) โดยมีการนำมาทำเป็นอูดง หรือโซบะ เรียกว่า "ทานุกิอุดง" (たぬきうどん) และ "ทานุกิโซบะ" (たぬきそば) หรือทำเป็นดมบุริ เรียกว่า "ทานุกิดง" (たぬき丼)
แผ่นดินไหวเกโยะ ค.ศ. 2001
แผ่นดินไหวเกโยะ (2001 Geiyo earthquake) เกิดขึ้นเมื่อวันที่ 24 มีนาคม ค.ศ. 2001 เวลา 15:27 น. (เวลาท้องถิ่น) มีจุดศูนย์กลางอยู่ใกล้กับจังหวัดฮิโรชิมะ ในภูมิภาคชูโงกุ แผ่นดินไหวมีขนาด 6.7 แมกนิจูด ลึก 50 กม.
มีรายงานผู้เสียชีวิต 2 ราย บาดเจ็บ 288 ราย ในจังหวัดฮิโรชิมะและจังหวัดเอฮิเมะ และมีอาคารประมาณ 3,700 หลังได้รับความเสียหาย แผ่นดินไหวยังก่อให้เกิดปรากฏการณ์แผ่นดินไหวเหลว หรือทรายเดือด ขึ้นที่ฮิโรชิมะ และเอฮิเมะ อีกทั้งยังส่งผลให้เกิดไฟฟ้าดับในพื้นที่ และยังรับรู้แรงสั่นสะเทือนได้ถึงเกาหลีใต้ และภูมิภาคนี้เคยเกิดแผ่นดินไหวมาก่อนในปี ค.ศ. 1905 แผ่นดินไหวครั้งนี้ความแรงอยู่ที่ ชินโดะระดับ 6- และไม่มีสึนามิ
สาเหตุ
แผ่นดินไหวเกโยะเกิดจากแผ่นเปลือกโลกฟิลิปปินส์มุดเข้าไปใต้แผ่นเปลือกโลกยูเรเซียน
ไรด์ (วงดนตรี)
ไรด์ (Ride) เป็นวงดนตรีออลเทอร์นาทิฟร็อกจากออกซฟอร์ด ประเทศอังกฤษ นำโดยแอนดี้ เบลล์และมาร์ก การ์ดเนอร์ ไรด์ได้เปิดตัวสามอีพี ระหว่างเดือนมกราคมและกันยายน ในปี 1990 ได้แก่ Ride, Play และ Fall ทั้งสามอีพีได้ติด UK top 75, กับอีพี Play และ Fall ที่ได้ติดท็อป 40
การล่มสลายของสหภาพโซเวียต
การล่มสลายของสหภาพโซเวียต (พ.ศ. 2531–2534) เป็นกระบวนการของการสลายตัวภายในประเทศของสหภาพโซเวียต ซึ่งเริ่มต้นด้วยความไม่สงบที่เพิ่มมากขึ้นในสาธารณรัฐต่าง ๆ ซึ่งพัฒนาไปสู่ความขัดแย้งทางการเมืองและนิติบัญญัติอย่างต่อเนื่องระหว่างสาธารณรัฐต่าง ๆ กับรัฐบาลกลาง และสิ้นสุดลงเมื่อผู้นำของสามสาธารณรัฐหลัก (สหพันธ์สาธารณรัฐสังคมนิยมโซเวียตรัสเซีย สาธารณรัฐสังคมนิยมโซเวียตยูเครน และสาธารณรัฐสังคมนิยมโซเวียตเบียโลรัสเซีย) ได้ประกาศว่าสหภาพสิ้นสุดการดำรงอยู่ ร่วมกับอีกสิบเอ็ดสาธารณรัฐในเวลาต่อมา ส่งผลให้ประธานาธิบดี มีฮาอิล กอร์บาชอฟ ต้องลาออกและส่วนที่เหลืออยู่ของรัฐสภาโซเวียตได้ยอมรับสิ่งที่เกิดขึ้นอย่างเป็นทางการ
ไรด์ (วงดนตรี)
ต่อมาในปี 1996 หลังจากออกอัลบั้ม Tarantula พวกเขาก็ได้แยกวง แอนดี้ เบลล์ย้ายไปเป็นมือเบสของวงโอเอซิส ในปี 2001 วงไรด์รวมตัวกันอีกครั้งเพื่อแสดงในรายการโทรทัศน์ ก่อนจะประกาศรวมตัวอีกครั้งในปี 2014 อัลบั้มที่ 5 ของพวกเขา Weather Diaries จะออกวางจำหน่ายวันที่ 16 มิถุนายน 2017
การล่มสลายของสหภาพโซเวียต
ความล้มเหลวของการก่อรัฐประหารเดือนสิงหาคม พ.ศ. 2534 เมื่อรัฐบาลโซเวียตและชนชั้นนำทางทหารได้พยายามที่จะโค่นล้มกอร์บาชอฟและหยุดยั้ง "การเดินสวนสนามแห่งอำนาจอธิปไตย" ทำให้รัฐบาลในกรุงมอสโกสูญเสียอิทธิพลส่วนใหญ่ และสาธารณรัฐหลายแห่งต่างประกาศเอกราชในวันและเดือนต่อมา การแยกตัวของรัฐบอลติก (ซึ่งเป็นรัฐกลุ่มแรกที่ประกาศอำนาจอธิปไตยและต่อมาประกาศเอกราชอย่างเต็มรูปแบบ) ได้รับการรับรองในเดือนกันยายน พ.ศ. 2534 ข้อตกลงเบโลเวจได้รับการลงนามเมื่อวันที่ 8 ธันวาคม โดยประธานาธิบดี บอริส เยลต์ซิน แห่งรัสเซีย ประธานาธิบดี Leonid Kravchuk แห่งยูเครน และประธาน Stanislav Shushkevich แห่งเบลารุส โดยได้รับรองเอกราชของกันและกันและก่อตั้งเครือรัฐเอกราช สาธารณรัฐที่เหลือยกเว้นจอร์เจียได้เข้าร่วมเครือรัฐเอกราชเมื่อวันที่ 21 ธันวาคม โดยลงนามในคำประกาศอัลมา-อาตา
เมื่อวันที่ 25 ธันวาคม ประธานาธิบดีมีฮาอิล กอร์บาชอฟ ได้ลาออก พร้อมกับประกาศว่าตำแหน่งของเขาได้จบสิ้นแล้ว และได้ส่งมอบอำนาจ (ซึ่งรวมถึงการควบคุมด้วยรหัสการยิงหัวรบนิวเคลียร์) แก่เยลต์ซิน เมื่อตอนเย็นของวันนั้นในเวลา 19:32 น. ธงชาติโซเวียตได้ถูกชักธงลงจากเครมลินเป็นครั้งสุดท้ายและถูกแทนที่ด้วยธงชาติรัสเซีย ในวันรุ่งขึ้น คำประกาศ 142-เอช ของสภาสูงของรัฐสภาโซเวียตได้รับรองเอกราชและการปกครองตนเองของสาธารณรัฐโซเวียตต่าง ๆ และยุบเลิกสหภาพอย่างเป็นทางการ ทั้งการปฏิวัติเมื่อ พ.ศ. 2532 ในกลุ่มตะวันออกและการล่มสลายของสหภาพโซเวียตถือเป็นการยุติสงครามเย็น
ในผลพวงของสงครามเย็น อดีตสาธารณรัฐโซเวียตหลายรัฐยังคงรักษาความสัมพันธ์ใกล้ชิดกับรัสเซียและจัดตั้งองค์กรพหุภาคีต่าง ๆ เช่น เครือรัฐเอกราช ประชาคมเศรษฐกิจยูเรเชีย รัฐสหภาพ สหภาพศุลกากรยูเรเชีย และสหภาพเศรษฐกิจยูเรเชีย เพื่อความร่วมมือทางเศรษฐกิจและการทหาร ในทางกลับกัน รัฐบอลติกและอดีตประเทศกลุ่มตะวันออกได้เข้าร่วมกับเนโทและสหภาพยุโรป ในขณะที่จอร์เจียและยูเครนได้ปลีกตัวจากรัสเซียและแสดงความสนใจที่จะตามไปในเส้นทางเดียวกัน
การเถลิงอำนาจของกอร์บาชอฟ
แม้ว่าการปฏิรูปก่อนหน้านั้นได้ล่าช้าลงในช่วงปี พ.ศ. 2507–2525 แต่ว่าการที่คนรุ่นใหม่ได้มีอำนาจแทนคนรุ่นเก่าก็ได้สร้างสภาวะที่เหมาะแก่การปฏิรูปขึ้นอีกครั้ง ความสัมพันธ์ของสหภาพโซเวียตกับสหรัฐอเมริกาที่เปลี่ยนแปลงไปก็ยังเป็นความจำเป็นหนึ่งของการปฏิรูป แม้ว่าประธานาธิบดีจิมมี คาร์เตอร์ ได้ล้มเลิกนโยบายประนีประนอมหลังจากที่สหภาพโซเวียตโจมตีอัฟกานิสถาน แต่ความตึงเครียดระหว่างสหรัฐอเมริกากับสหภาพโซเวียตก็ได้ขึ้นสูงสุดนับตั้งแต่เหตุการณ์สงครามอิรัก-อิหร่าน ในสมัยแรกของประธานาธิบดีโรนัลด์ เรแกน
มีฮาอิล กอร์บาชอฟเป็นผู้นำสหภาพโซเวียต นับตั้งแต่เดือนมีนาคม พ.ศ. 2528 ไม่นานหลังคอนสตันติน เชียร์เนนโคถึงแก่อสัญกรรม กอร์บาชอฟได้ริเริ่มการปฏิรูปทางการเมืองหลายอย่างภายใต้นโยบายที่เรียกว่า กลัสนอสต์ ประกอบด้วย การลดความเข้มงวดในการตรวจพิจารณา การลดอำนาจหน่วยเคจีบี และการเสริมสร้างความเป็นประชาธิปไตย การเปลี่ยนแปลงเหล่านี้นั้นมีจุดประสงค์เพื่อกำจัดการต่อต้านการปฏิรูปทางเศรษฐกิจจากกลุ่มอำนาจอนุรักษนิยมภายในพรรคคอมมิวนิสต์ ภายใต้การปฏิรูปนี้ ผู้ที่ดำรงตำแหน่งสำคัญ ๆ ในพรรคคอมมิวนิสต์จะต้องมาจากการเลือกตั้ง (โดยสมาชิกพรรคคอมมิวนิสต์เอง) ซึ่งเป็นการใช้ระบบนี้ครั้งแรก ท่ามกลางการคัดค้านจากกลุ่มอนุรักษนิยม
อย่างไรก็ตาม การลดความเข้มงวดในการควบคุมสื่อและความพยายามที่จะสร้างการเมืองที่เปิดกว้างมากขึ้นโดยกอร์บาชอฟ ได้ปลุกความรู้สึกชาตินิยมและต่อต้านรัสเซียในสาธารณรัฐเล็ก ๆ ที่เป็นชนกลุ่มน้อยในสหภาพโซเวียต ในคริสต์ทศวรรษ 1980 เสียงที่เรียกร้องอิสรภาพจากการปกครองจากมอสโกดังขั้นเรื่อย ๆ โดยเฉพาะในสาธารณรัฐแถบทะเลบอลติก คือ เอสโตเนีย ลัตเวีย และลิทัวเนีย ที่รวมกับสหภาพโซเวียตตั้งแต่ พ.ศ. 2483 โดยโจเซฟ สตาลิน ความรู้สึกชาตินิยมนั้นก็ยังได้แพร่หลายในสาธารณรัฐอื่น ๆ เช่น ยูเครน จอร์เจีย และอาเซอร์ไบจาน ขบวนการชาตินิยมเหล่านี้ได้เข้มแข็งขึ้นอย่างมากเมื่อเศรษฐกิจของสหภาพโซเวียตตกต่ำ รัฐบาลที่กรุงมอสโกนั้นกลายเป็นแพะรับบาปของภาวะเศรษฐกิจตกต่ำ แสดงว่า กอร์บาชอฟนั้นได้ปลดปล่อยพลังที่จะทำลายสหภาพโซเวียตไปแล้วโดยไม่ได้ตั้งใจ
ภาษาอังกฤษพื้นฐาน
ภาษาพื้นฐานของอ็อกเดน และมโนทัศน์ภาษาอังกฤษเรียบง่าย มีการเผยแพร่มากที่สุดหลังฝ่ายสัมพันธมิตรชนะสงครามโลกครั้งที่สองเป็นวิธีการบรรลุสันติภาพโลก แม้ภาษาอังกฤษพื้นฐานมิได้สร้างเข้าโปรแกรม แต่มีการทบทวนการทำให้เรียบง่ายคล้ายกันสำหรับการใช้ของนานาชาติหลายอย่าง ผู้ช่วยของอ็อกเดน ไอ. เอ. ริชาดส์นำเสนอการใช้ในโรงเรียนในประเทศจีน ต่อมา มีอิทธิพลต่อภาษาอังกฤษพิเศษ (Special English) ของวอยซ์ออฟอเมริกา สำหรับการแพร่สัญญาณข่าว และภาษาอังกฤษเทคนิคง่าย (Simplified Technical English) เป็นภาษาควบคุมที่ยึดภาษาอังกฤษที่ออกแบบมาเพื่อเขียนคู่มือเทคนิค
สิ่งที่เหลือรอดปัจจุบันของภาษาอังกฤษพื้นฐานของอ็อกเดนคือ รายการศัพท์ 850 คำที่ใช้เป็นคำศัพท์ของผู้เริ่มต้นของภาษาอังกฤษซึ่งมีสอนทั่วโลก โดยเฉพาะอย่างยิ่งในทวีปเอเชีย
เครื่องราชกกุธภัณฑ์ไทย
เครื่องราชกกุธภัณฑ์ หมายถึงกกุธภัณฑ์ต่าง ๆ ที่ใช้ในพระราชพิธีบรมราชาภิเษกพระมหากษัตริย์แห่งประเทศไทยและพระราชพิธีที่สำคัญอื่น ๆ เครื่องราชกกุธภัณฑ์แห่งประเทศไทย ระบุไว้ในอภิธานัปปทีปิกา คาถาที่ 358 ว่า พระขรรค์ ฉัตร อุณหิส ฉลองพระบาท วาลวีชนี คือ มีฉัตรแทนธารพระกร หรือเรียกรวมกันว่า "เบญจราชกกุธภัณฑ์"
ปราสาทเขาน้อยสีชมพู
ปราสาทหลังนี้เป็นอาคารก่ออิฐไม่สอปูน (ไม่ผสมปูน) เดิมทีมี 3 หลัง พังทลายลงคงเหลือแต่ปรางค์องค์กลางกับเนินดินอีก 2 เนิน ได้พบโบราณวัตถุหลายชิ้นบริเวณ โบราณสถานแห่งนี้ที่สำคัญ ได้แก่ ทับหลังเขาน้อย มีลักษณะศิลปเขมรแบบสมโบร์ไพกุก ติดอยู่เหนือกรอบประตูทางเข้าปรางค์องค์กลาง จารึกเขาน้อย (เป็นจารึกที่เก่าแก่ที่สุดในไทย) จารึกด้วยอักษรปัลวะโดยจารึกบนแผ่นวงกบประตูปรางค์องค์กลางด้านขวามือของประตู ระบุมหาศักราช 559 ตรงกับ พุทธศักราช 1180 เสาประดับประกอบประตู เป็นเสารูปแปดเหลี่ยม มีลายใบไม้ตามลักษณะศิลปะเขมรแบบกุเลน ประติมากรรมรูปบุคคลมี 4 กร ยืนอยู่เหนือศีรษะกระบือ
สันนิษฐานว่าเป็นรูปนางทุรคาตอนปราบอสูรควาย หรือมหิษาสุรมรรธนี โบราณวัตถุเหล่านี้ บางส่วนได้สูญหายและถูกโยกย้ายไปเก็บรักษาจนหมดสิ้น ในปีพุทธศักราช 2532 กรมศิลปากรได้มอบหมายให้หน่วยศิลปากรที่ 5 ดำเนินการขุดแต่งปราสาทเขาน้อยซึ่งเมื่อขุดลอกดินที่ทับถมออกจากปราสาทเขาน้อยทั้งหมด พบว่า ปรางค์ทิศเหนือและปรางค์องค์กลางตั้งอยู่บนฐานอันเดียวกัน แต่ปรางค์ทิศเหนือสร้างยื่นล้ำออกมาข้างนอกมาก อาคารทิศใต้ตั้งอยู่บนฐานสูงเท่ากันแต่แยกห่างออกไปเล็กน้อยมีเพียงแนวฐานอิฐด้านหลังทำมาเชื่อมกัน
โบราณสถานทั้งหมดมีทางออกทางเดียวคือทางทิศ ตะวันออก ด้านหน้าของปราสาทมีบันไดทอดขึ้นสู่ตัวอาคารทั้ง 3 หลัง และที่ขั้นบันไดบางขั้นของทั้ง 3  หลัง มีรอยบากเป็นรูปสี่เหลี่ยมจัตุรัสไว้ที่ปลายทั้งสองข้าง อาจมีไว้เพื่อเสียบเสาไม้ซึ่งต่อหลังคาเครื่องไม้จากซุ้มประตูทั้ง 4   ด้าน แต่ทำเป็นประตูหลอก 3 ด้าน ฐานปรางค์ตั้งบนฐานสูงอีกชั้นหนึ่งของฐานปัทม์ ประกอบด้วยหน้ากระดานบัวคว่ำ บัวหงาย ถัดขึ้นมาเป็นเรือนธาตุ เครื่องบนของปรางค์เป็นแบบจำลองของชั้นล่างขึ้นไปอีก 2 ชั้น บันไดทางขึ้นมี  7 ขั้น ขั้นล่างสุดและขั้นที่ 6 เป็นอัฒจันทร์ทำเป็นรูปปีกกา  ขั้นที่ 4 เป็นที่พักบันได ทำเป็นลานอิฐ และขั้นที่ 7 เป็น ธรณีประตู มีรูเดือยรูปสี่เหลี่ยมผืนผ้าสำหรับเสียบวงกบประตูทั้ง 2 ข้าง ภายในองค์ปรางค์เป็นห้องสี่เหลี่ยม จัตุรัสกว้าง 6.60 เมตร ยาว 7.90 เมตร มีซุ้มประตูยื่นออกทุกด้าน และเป็นประตูหลอก 3 ด้านเช่น เดียวกัน ส่วนปรางค์องค์กลางฐานปรางค์องค์นี้มีรายละเอียดประณีตซับซ้อนมาก มีการย่อมุม เว้นช่องและเรียงอิฐลดหลั่นกันมากมาย ตั้งแต่ฐานจนถึงเรือนธาตุซึ่งคงเหลือเฉพาะช่วงล่าง บันไดทางขึ้นมี 7 ขั้น ขั้นที่ 4 เป็นที่พักบันได ปลายอีกด้านของที่พักบันไดมีแผ่นหินชนวนบาง ๆ รูปครึ่งวงกลมวางอยู่ ซึ่งอาจนับเป็นขั้นที่ 5 บนบันไดขั้นที่ 6 มีฐานเสาสี่เหลี่ยมทั้ง 2 ข้าง วางหันหน้าออก ด้านบนมีรูปเดือยด้านข้างมีเดือยยื่นเสียบเข้าไปใวนผนังซุ้ม ด้านหน้าสลักนูนสูงเป็นรูปช้างอยู่ภายในซุ้มลายใบไม้ ตรงข้ามกับเดือยสลักนูนต่ำเป็นรูปคชสีห์ บันไดขั้นที่ 7 เป็นธรณีประตู ภายในอาคารเป็นห้องสี่เหลี่ยม ผืนผ้าย่อมุม  ขนาดกว้าง 3.60 เมตร ยาว 5.60 เมตร
บริเวณหน้าซุ้มประตูของปรางค์ทิศเหนือทุกซุ้มพบทับหลัง ลักษณะทับหลังจากประตูซุ้มด้านเหนือเป็นทับหลังที่มีศิลปะเขมรแบบสมโบร์ไพรกุกอย่างแท้จริง ทับหลังจากซุ้มประตูทางด้านใต้ก็มีลักษณะเป็นศิลปะเขมรแบบสมโบร์ไพรกุกเช่นเดียวกัน แต่รูปคนขี่ม้าและช้างในวงรูปไข่เปลี่ยนมาเป็นรูปสัตว์ปีกอาจเป็นหงส์และนกยูง ทับหลังจากซุ้มประตูด้านหน้ามีลักษณะเป็นศิลปะเขมรแบบไพรกเม็ง แต่ยังคงมีลายใบไม้ ม้วนออกคล้ายจะแทนที่ส่วนของหางมกร ส่วนตัวมกรถูกแทนที่ด้วยรูปเทพประนมทำท่าเหาะเข้าหากึ่งกลางทับหลัง
การเลือกตั้งประธานาธิบดีเบลารุส พ.ศ. 2563
การเลือกตั้งประธานาธิบดีแห่งประเทศเบลารุสมีขึ้นเมื่อวันอาทิตย์ที่ 9 สิงหาคม 2020 มีการลงคะแนนเสียงล่วงหน้าตั้งแต่วันที่ 4 สิงหาคมไปจนถึง 8 สิงหาคม
ประธานาธิบดีเบลารุสจะได้รับการเลือกตั้งโดยตรงเพื่อดำรงตำแหน่งเป็นเวลาห้าปี อาเลียกซันดร์ ลูกาแชนกา ประธานาธิบดีคนปัจจุบันได้รับการเลือกตั้งใหม่อีกครั้งเป็นวาระที่หก (ด้วยคะแนนเสียงสูงกว่า 80% ในทุกการเลือกตั้งที่ผ่านมาตามที่ระบุในผลอย่างเป็นทางการของรัฐบาล) ด้วยเขาชนะทุกการเลือกตั้งตลอดนับตั้งแต่ปี 1994 โดยที่ทุกการเลือกตั้งดังกล่าวนั้นถูกตีตราในระดับนานาชาติว่าเป็นการเลือกตั้งที่ทั้งไม่เป็นไปอย่างอิสระและยุติธรรม ยกเว้นเพียงการเลือกตั้งครั้งแรกครั้งเดียว ในการเลือกตั้งครั้งนี้ก็ถูกตีตราว่าไม่เป็นไปอย่างประชาธิปไตยเช่นกัน ผู้สมัครฝ่ายตรงข้าม สเวียตลานา ซีฮานอว์สกายา ประกาศตนว่าเธอเป็นผู้ชนะในการเลือกตั้งนี้ และเรียกร้องให้ลูกาแชนกาออกมาเจรจากับเธอ การพ่ายแพ้ของเธอนี้ยิ่งตอกย้ำ "การประท้วงในประเทศระยะยาว" ให้หนักขึ้นกว่าเดิม
ผู้เข้าสมัครเลือกตั้งทั้งหมด ยกเว้นเพียงลูกาแชนกา ได้อุทธรณ์ต่อคณะกรรมาธิการเลือกตั้งกลางเบลารุส (CEC) เรียกร้องให้การเลือกตั้งนี้เป็นโมฆะ
บราชอฟ
บราชอฟ (Brașov, ; Kronstadt; Brassó; Corona; แซกซันทรานซิลเวเนีย: Kruhnen) เป็นนครในภูมิภาคทรานซิลเวเนีย ประเทศโรมาเนีย และเป็นศูนย์กลางการปกครองของเทศมณฑลบราชอฟ ข้อมูลจากสำมะโนปี 2011 ระบุว่าบราชอฟมีประชากรรวม 253,200 คน ถือว่ามากที่สุดเป็นอันดับเจ็ดของประเทศโรมาเนีย ในขณะที่หากรวมเป็นเขตมหานครบราชอฟจะมีประชากรรวม 382,896 คน
บราชอฟตั้งอยู่ในตอนกลางของประเทศ ห่างจากบูคาเรสต์ไปทางเหนือราว 166 km และห่างจากจากทะเลดำราว 380 km เมืองห้อมล้อมไปด้วยเทือกเขาคาร์เพเทียนใต้และถือเป็นส่วนหนึ่งของภูมิภาคประวัติศาสตร์ทรานซิลเวเนีย
ในอดีต บราชอฟเคยเป็นศูนย์กลางของบัวร์เซินลันท์ซึ่งครั้งหนึ่งถูกชาวแซกซันทรานซิลเวเนียเข้าครอบครอง และเป็นเมืองสำคัญที่ตั้งอยู่บนเส้นทางค้าขายระหว่างออสเตรีย (ในเวลานั้นคืออาร์ชดัชชีออสเตรียภายในจักรวรรดิฮาพส์บวร์ค) กับตุรกี (ในเวลานั้นคือจักรวรรดิออตโตมัน) รวมถึงยังเป็นเมืองที่เพลงชาติโรมาเนีย "เดชเตอัปเตอ-เต รอมือเน!" ได้รับการขับขานเป็นครั้งแรก
ระบบคลังข้อมูลความหลากหลายทางชีวภาพทั่วโลก
ระบบคลังข้อมูลความหลากหลายทางชีวภาพทั่วโลก (Global Biodiversity Information Facility, GBIF) เป็นองค์กรระหว่างประเทศที่มุ่งเน้นการสร้างข้อมูลทางวิทยาศาสตร์เกี่ยวกับความหลากหลายทางชีวภาพที่พร้อมใช้งานโดยบริการบนเว็บผ่านทางอินเทอร์เน็ต ข้อมูลนี้จัดทําโดยสถาบันหลายแห่งจากทั่วโลก สถาปัตยกรรมข้อมูลของ GBIF ทําให้ข้อมูลเหล่านี้สามารถเข้าถึงได้และค้นหาได้ผ่านเว็บท่าเดียว ข้อมูลที่มีอยู่ในระบบของ GBIF ส่วนใหญ่เป็นข้อมูลการกระจายของพืช สัตว์ เชื้อรา และจุลินทรีย์ทั่วโลก รวมถึงข้อมูลชื่อทางวิทยาศาสตร์
ภารกิจของ GBIF คือการอํานวยความสะดวกในการเข้าถึงข้อมูลความหลากหลายทางชีวภาพทั่วโลกอย่างเสรีและเปิดกว้างเพื่อสนับสนุนการพัฒนาที่ยั่งยืน โดยลําดับความสําคัญคือเน้นการส่งเสริมการมีส่วนร่วมและการทํางานผ่านพันธมิตรได้แก่ การระดมข้อมูลความหลากหลายทางชีวภาพการพัฒนาเกณฑ์วิธีและมาตรฐานเพื่อให้มั่นใจในบูรณภาพของข้อมูลทางวิทยาศาสตร์และการทํางานร่วมกันการสร้างสถาปัตยกรรมสารสนเทศเพื่อให้สามารถเชื่อมโยงประเภทข้อมูลที่หลากหลายจากแหล่งที่แตกต่างกัน ส่งเสริมการสร้างขีดความสามารถและเร่งการพัฒนาเครื่องมือวิเคราะห์เพื่อการตัดสินใจที่ดีขึ้น
GBIF มุ่งมั่นที่จะสร้างการเชื่อมโยงสารสนเทศระหว่างแหล่งข้อมูลดิจิทัลจากองค์กรชีวภาพทุกสาขาตั้งแต่เรื่องยีนไปจนถึงระบบนิเวศ และเชื่อมโยงสิ่งเหล่านี้กับประเด็นที่สําคัญต่อวิทยาศาสตร์ สังคม และความยั่งยืน โดยใช้เครื่องมือกำหนดค่าพิกัดอ้างอิงทางภูมิศาสตร์และระบบสารสนเทศภูมิศาสตร์ (GIS) ทํางานร่วมกับองค์กรระหว่างประเทศอื่น ๆ เช่น ความร่วมมือกับ บัญชีตรวจสอบชนิดพันธุ์สิ่งมีชีวิต (Catalogue of Life), มาตรฐานข้อมูลความหลากหลายทางชีวภาพ (Biodiversity Information Standards, TDWG), ความร่วมมือด้านแท่งรหัสของสิ่งมีชีวิตระหว่างประเทศ (Consortium for the Barcode of Life, CBOL), สารานุกรมแห่งชีวิต (EOL) และ GEOSS ข้อมูลความหลากหลายทางชีวภาพที่มีในระบบของ GBIF เพิ่มขึ้นมากกว่า 1,150% ในทศวรรษที่ผ่านมา บางส่วนเกิดจากการมีส่วนร่วมของนักวิทยาศาสตร์พลเมือง
ตั้งแต่ พ.ศ. 2545 ถึง 2557 GBIF ได้มอบรางวัลระดับโลกประจําปีในด้านสารสนเทศความหลากหลายทางชีวภาพ รางวัลเอ็บเบ นีลเซน (Ebbe Nielsen Prize) ซึ่งมีเงินรางวัลมูลค่า 30,000 ยูโร ใน พ.ศ. 2561 สํานักเลขาธิการ GBIF จัดให้มีรางวัลประจําปีอีกสองรางวัลคือ รางวัลจากการแข่งขันเอ็บเบ นีลเซนชาเลนจ์ (Ebbe Nielsen Challenge) และรางวัลนักวิจัยเยาวชน (Young Researchers Award)
สมาคมบาสเกตบอลจีน
สมาคมบาสเกตบอลจีน (Chinese Basketball Association) ย่อว่า ซีบีเอ (CBA) เป็นลีกบาสเกตบอลชายอาชีพในประเทศจีน ก่อตั้งในปี ค.ศ. 1995
สะพานนิวยมุนา
สะพานนิวยมุนา (New Yamuna Bridge) เป็นสะพานขึงในอลาหาบาด สะพานเริ่มการก่อสร้างในช่วงปลายปี 2004 โดยมีเป้าหมายเพื่อลดการจราจรบนสะพาน Old Naini Bridge สะพานนั้นทอดยาวในลักษณะเหนือ-ใต้ คร่อมข้ามแม่น้ำยมุนา เชื่อมเมืองอลาหาบาดเข้ากับย่านNaini บริษัทที่ปรึกษาการก่อสร้างคือ COWI A/S จากเดนมาร์ก การก่อสร้างส่วนหลักนั้นทำโดยเครือฮุนได และสร้างเสร็จสมบูรณ์ในปี 2004
ฟาร์รัน ฌุกกลา
ฟาร์รัน ฌุกกลา บลัง (Ferran Jutglà Blanch; เกิด 1 กุมภาพันธ์ ค.ศ. 1999) เป็นนักฟุตบอลชาวสเปน ปัจจุบันลงเล่นในตำแหน่งกองหน้าให้กับกลึบบรึคเคอ กาเฟ สโมสรในเบลเจียนเฟิสต์ดิวิชัน เอ
ชีวิตช่วงแรก
ฌุกกลาเกิดในบาร์เซโลนา แคว้นกาตาลุญญา เขาเข้าร่วมทีมเยาวชนของอัสปัญญ็อล ในปี ค.ศ. 2012 หลังจากเป็นตัวแทนของทีมซันฌูลิอาดาบิลาตอร์ตา และบิกริวปริเม เขาออกจากสโมสรเดิมในปี 2015 และต่อมาได้เล่นให้กับ UE Vic และ UD Unificación Bellvitge ก่อนที่จะเซ็นสัญญายืมตัวร่วมทีมอูเอ ซันตันเดร็ว ในปี ค.ศ. 2017
เปซาโร
เปซาโร (Pesaro ) เป็นเมืองและเทศบาลในแคว้นมาร์เค ประเทศอิตาลี เป็นเมืองหลักของจังหวัดปีซาโรและอูร์บีโน บนชายฝั่งทะเลเอเดรียติก จากข้อมูลสำรวจสำมะโนประชากรปี ค.ศ. 2011 เมืองมีประชากร 95,011 คน เป็นเมืองมีประชากรมากเป็นอันดับ 2 ของแคว้นมาร์เค รองจากเมืองอังโกนา
เปซาโร หรือรู้จักในชื่อ "เมืองแห่งจักรยาน" (City of Bicycle) เนื่องจากมีเครือข่ายขนาดใหญ่ของเส้นทางจักรยาน เมืองได้รับรางวัลจากเลกัมบีเอนเตว่าเป็นเมืองสำคัญด้านสังคมนักนิเวศวิทยาของอิตาลี ในปี 2015 เนื่องจากเป็นเมืองที่มีการใช้จักรยานมากที่สุดในอิตาลี เมืองยังเป็นที่รู้จักในฐานะ "เมืองแห่งดนตรี" เนื่องจากโจอักกีโน รอสซีนี นักประพันธ์เพลงที่มีชื่อเสียงเกิดที่เปซาโร
แจจุง
คิม แจ-จุง (Kim Jaejoong; เกิด 26 มกราคม ค.ศ. 1986) เป็นนักร้อง นักแต่งเพลง นักแสดงชาวเกาหลีใต้ เป็นสมาชิกลำดับที่ 3 ของวงทงบังชินกี เขาละทิ้งบ้านเกิดที่ชุงชองเพื่อสานฝันให้เป็นจริง ทันทีที่ถึงโซล เขาก็ได้เข้าร่วมออดิชั่นของ เอสเอ็มเอนเตอร์เทนเมนต์ เขาได้รับรางวัลชนะเลิศโดยไม่ได้คาดฝัน จากนั้นก็ได้รับการเทรนราวๆ 4 ปี จึงได้เป็นศิลปินเต็มตัว โดยได้ใช้ชื่อที่หมอดูเคยทำนายไว้แล้วเมื่อหลายปีก่อนว่า YoungWoong JaeJoong (ยองอุง แจจุง) หรือ Jejung หรือรู้จักกันในชื่อ Hero ซึ่งเป็นความหมายของ ยองอุง
ประวัติ
คิม แจจุง เป็นชื่อจริงที่ใช้อยุ่ในปัจจุบันซึ่งมาเปลี่ยนทีหลัง โดยมีชื่อที่ใช้ตั้งแต่เกิดว่า Han Jaejoon เกิดเมื่อวันที่ 26 มกราคม 2529 มีบ้านเกิดอยู่ที่เมืองกงจูทางใต้ของจังหวัดชุงชอง ชีวิตของแจจุงออกจากบ้านเกิดตัวเองเพื่อเข้าร่วมการออดิชั่นของ SM Entertainment แจจุงเปิดตัวครั้งแรกในชื่อ fortune teller foretold years แต่คนเป็นแม่ที่แท้จริงของแจจุงเพิ่งจะลงในบล็อกว่าวันเกิดที่แท้จริงของแจจุงคือวันที่ 4 กุมภาพันธ์ 1986 สาเหตุที่แจจุงเกิดวันที่ 26มกราคม 1986 เพราะเป็นฤกษ์ที่ดี ในครอบครัวคิมที่เลี้ยงดูเขามา เขามีพี่สาวทั้งหมด 8 คน โดยเขาเป็นน้องชายสุดท้องเพียงคนเดียวในบ้าน ครอบครัวของเขาปัจจุบันเปิดกิจการร้านอาหาร ทำให้เขาชื่นชอบการทำอาหารเป็นชีวิตจิตใจ
บทบาท
{| class="wikitable" width="90%" ! ปี !! ชื่อ !! บทบาท
เจ้าหญิงไดอานาแห่งบูร์บง-ปาร์มา
เจ้าหญิงไดอานาแห่งบูร์บง-ปาร์มา (Princess Diana of Bourbon-Parma) ประสูติเมื่อวันที่ 22 พฤษภาคม 2475 ณ ปารีส ประเทศฝรั่งเศส เป็นพระธิดาเพียงพระองค์เดียวใน เจ้าชายกาเอตาโนแห่งบูร์บง-ปาร์มา และ เจ้าหญิงมาร์การิเตแห่งทวร์นและทักซิส เป็นพระนัดดาใน โรเบิร์ตที่ 1 ดยุกแห่งปาร์มา พระภาติยะใน สมเด็จพระจักรพรรดินีซีตาแห่งออสเตรีย, เจ้าชายเฟลิกซ์ พระราชสวามีแห่งลักเซมเบิร์ก ส่งผลให้พระองค์เป็นพระญาติกับ แกรนด์ดยุกอ็องรีแห่งลักเซมเบิร์ก , มาร์กาเรตาแห่งโรมาเนีย พระองค์เสกสมรส 2 ครั้ง มีพระบุตร 3 คน
เจ้าหญิงไดอานาแห่งบูร์บง-ปาร์มา สิ้นพระชนม์ลงเมื่อวันที่ 4 พฤษภาคม 2563 จากโรคติดเชื้อไวรัสโคโรนา 2019 สิริพระชันษาปีที่ 88 ปี ซึ่ง เจ้าหญิงมาเรีย เทเรซาแห่งบูร์บง-ปาร์มา พระญาติของพระองค์เองก็สิ้นพระชนม์จากพระโรคเดียวกันนี้เมื่อ 26 มีนาคม ปีเดียวกัน
วัดกุฎีทอง (อำเภอพระนครศรีอยุธยา)
วัดกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 20 ไร่ 60 ตารางวา
วัดกุฎีทองสร้างขึ้นประมาณ พ.ศ. 1880 ได้รับพระราชทานวิสุงคามสีมาประมาณ พ.ศ. 1890 เมื่อครั้งข้าศึกรุกรานได้รับการทำลายเสียหายกลายสภาพเป็นวัดทรุดโทรมลง และได้รับการบูรณะพัฒนาขึ้นอีกครั้งหนึ่ง ในสมัยกรุงรัตนโกสินทร์เป็นต้นมา เป็นหนึ่งในวัดที่พญาละแวกตั้งทัพเพื่อโจมตีกรุงศรีอยุธยาในสมัยพระมหาธรรมราชา มีช่วงหนึ่งวัดขาดการบูรณะจนเกิดความเสียหายมาตลอดจนเกือบจะเป็นวัดร้าง จนพระครูสุนทร ปัฐนคุณ เป็นเจ้าอาวาสองค์ที่ 6 ในขณะนั้นมีเพียงกุฏิเก่า ๆ เหลืออยู่ 2 หลัง ศาลาการเปรียญมีสภาพทรุดโทรมมาก อุโบสถเป็นซากพัง พระครูสุนทร ปัฐนคุณและประชาชนได้ร่วมกันบูรณะวัด
องค์การบริหารส่วนตำบลไร่เก่า
องค์การบริหารส่วนตำบลไร่เก่า เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4, 6–7 และครอบคลุมพื้นที่บางส่วนของหมู่ที่ 2–3 ของตำบลไร่เก่า (เฉพาะนอกเขตเทศบาลตำบลไร่เก่า) ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสภาตำบลไร่เก่าใน พ.ศ. 2522 ก่อนที่จะได้ยกฐานะขึ้นเป็นองค์การบริหารส่วนตำบลไร่เก่าในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลไร่เก่ามีประชากรทั้งหมด 4,402 คน
นาแทเนียล ไคลน์
นาแทเนียล เอ็ดวิน ไคลน์ (Nathaniel Edwin Clyne; เกิด 5 เมษายน ค.ศ. 1991) เป็นนักฟุตบอลชาวอังกฤษ ปัจจุบันเล่นในตำแหน่งแบ็กขวาในพรีเมียร์ลีกให้กับคริสตัลพาเลซ
2015-2019
ก่อนเปิดฤดูกาล 2017–18 ไคลน์มีอาการบาดเจ็บที่หลัง ทำให้เขาต้องพักยาวถึงกุมภาพันธ์ 2018 ต่อมา ในวันที่ 7 เมษายน ค.ศ. 2018 ไคลน์ลงสนามนัดแรกในพรีเมียร์ลีก ฤดูกาล 2017–18 นัดที่ ลิเวอร์พูล เสมอกับ เอฟเวอร์ตัน ที่กูดิสันพาร์ก 0-0
แหล่งข้อมูลอื่น
1991
คาร์เธจ
คาร์เธจ (Carthage; Carthago) เป็นเมืองโบราณ ปัจจุบันตั้งอยู่ในเมืองตูนิส ประเทศตูนิเซีย
ประวัติ
เมื่อ 814 ก่อนคริสตกาล ชาวฟินิเชี่ยน หนีการรุกรานของกรีกและโรมันโดยการนำของเจ้าหญิงไดโด (Dido) หรือ เอลิสซา (Alyssa) แห่งเมืองไทร์ (Tyre : เลบานอนในปัจจุบัน) จนมาถึงริมทะเลเมดิเตอร์เรเนียนหรือประเทศตูนิเซียในปัจจุบัน ตามตำนานพระนางขอซื้อที่ดินจากทางเมืองเดิม โดยตกลงกันว่าจะขอพื้นที่แค่ผืนหนัง  โดยขลิบผืนหนังออกเป็นเส้นเล็กแล้วตีวง ทำให้ได้ที่ดินมากพอจะสร้างเป็นเมืองท่าได้ จนเป็นเมืองคาร์เธจ
ด้วยที่ตั้งที่เหมาะสมจึงทำให้คาร์เธจเจริญรุ่งเรืองอย่างรวดเร็ว พวกเขามีความชำนาญด้านการค้า มีสินค้าส่งออกอย่าง แร่เงิน ดีบุก และทองแดง จนในกลางศตวรรษที่ 5 ก่อนคริสตกาล การค้าขายของคาร์เธจเจริญสุดขีด พวกเขาได้ทำการค้าขายกับโรมัน พวกเขายังชำนาญด้านการเดินเรือ ค้าขายไปถึงเกาะอังกฤษ ตอนใต้ของทวีปแอฟริกา และเมืองไทร์ ส่วนด้านการทหารพวกเขาขยายขอบเขตดินแดนทั้งในฝั่งตะวันตกของเกาะซิซิลี (Sicily) เกาะซาร์ดิเนีย (Sardinia) หมู่เกาะแบลีแอริก (Balearic : แคว้นกาตาลุญญาในสเปน) และทางตอนใต้ของสเปน
ระบบการปกครองเป็นระบบกษัตริย์ตั้งแต่ตั้งเมือง จนถึงปี 480 ก่อนคริสตกาล หลังการตายของ ฮามิลก้าที่หนึ่ง (Hamilca I) ทำให้ระบอบกษัตริย์อ่อนแอเรื่อยมา จนในปี 308 ก่อนคริสตกาล หลังสิ้นสมัยกษัตริย์ โบมิลก้า (Bomilca) จีงเปลี่ยนรูปแบบการปกครองเป็นแบบสาธารณรัฐ
พวกเขามีความขัดแย้งกับกรีกและโรมัน ทำสงครามกับกรีกหลายครั้ง ครั้งที่สำคัญคือ สงครามเกาะซิซิลี (Sicilian wars) ทั้งสามครั้ง ตั้งแต่ปี 480 ถึง 307 ก่อนคริสตกาล  ส่วนกับทางโรมัน ครั้งที่สำคัญมีอยู่ 3 ครั้งเช่น  คือสงครามพิวนิก (Punic wars) ทั้งสามครั้ง ซึ่งในครั้งที่สาม การพ่ายแพ้ของคาร์เธจทำให้ถึงกับสิ้นชาติ ประชาชนส่วนใหญ่ถูกฆ่า ชาวเมืองจาก 5 แสนคนเหลือ 5 หมื่นคน ที่เหลือถูกนำไปขายเป็นทาส บ้านเมืองถูกเผา จนแทบไม่เหลือศิลปะสิ่งก่อสร้างให้เห็น จนในสมัยจูเลียส ซีซ่าร์ มาบูรณะคาร์เธจขึ้นมาใหม่โดยโรม
ในเดือนกุมภาพันธ์ ปี 1985 นายยูโก้ เวเตเร่ (Ugo Vetere) นายกเทศมนตรีของกรุงโรมในขณะนั้น ทำสัญญาสันติภาพอย่างเป็นทางการกับ นายเชดดี้ คลีบิ (Chedly Klibi) นายกเทศมนตรีของตูนีส เพื่อยุติฉากสงครามระหว่างสองชนชาติอย่างเป็นทางการอันยาวนานถึง 2,248 ปี หลังสงครามพิวนิกครั้งที่สาม
โรงพยาบาลแจ้ห่ม
โรงพยาบาลแจ้ห่ม ตั้งอยู่บนทางหลวงแผ่นดินหมายเลข 1035 ตำบลวิเชตนคร อำเภอแจ้ห่ม จังหวัดลำปาง เป็นโรงพยาบาลชุมชนขนาด 30 เตียง มีบุคลากรทั้งหมด 166 คน ประกอบไปด้วย แพทย์ 6 คน ทันตแพทย์ 3 คน เภสัชกร 3 คน พยาบาลวิชาชีพ 67 คน
แซ็งต์-ฟัว-เดอ-มงกอมรี
แซ็งต์-ฟัว-เดอ-มงกอมรี (Sainte-Foy-de-Montgommery) เป็นอดีตเทศบาลในจังหวัดกาลวาโดส แคว้นนอร์ม็องดี ทางตะวันตกเฉียงเหนือของประเทศฝรั่งเศส เมื่อวันที่ 1 มกราคม พ.ศ. 2559 ได้มีการยุบรวมเทศบาลแซ็งต์-ฟัว-เดอ-มงกอมรีและเทศบาลข้างเคียงเข้าด้วยกัน และจัดตั้งเป็นเทศบาลวาล-เดอ-วี
ยูซูโกโช
ยูซูโกโช หรืออาจเรียกว่า ยูซูโงโช (ゆずごしょう) หรือ ยูซูโงโจ (ゆずごじょう) เป็นเครื่องปรุงรสประเภทหนึ่งที่ทำจาก พริกและส้มยูซุ
ภาพรวม
ยูซูโกโชทำได้โดยการสับพริกอย่างหยาบ ๆ ใส่เปลือกส้มยูซุและเกลือ แล้วนำไปบดและบ่ม
ในคิวชูมีการใช้ในอาหารหลายอย่างเป็นเครื่องปรุงรสทั่วไป นอกจากคิวชูแล้ว ยังมีการผลิตที่ เมืองนากะในจังหวัดโทกุชิมะ ซึ่งเป็นสถานที่ผลิตยูซุ และใน จังหวัดโคจิ
ชื่อ
คำว่า "โคโช" (胡椒) นั้นในสำเนียงมาตรฐานแปลว่าพริกไทย แต่ในภาษาถิ่นคิวชูใช้เรียกพริก และคำว่า "โคโช" ในชื่อ "ยูซูโกโช" นี้ก็ไม่ได้หมายถึงพริกไทย แต่หมายถึงพริก
ที่มา
ที่มายังไม่เป็นที่แน่ชัด แต่เชื่อว่ามีต้นกำเนิดมาจากเมืองฮิตะ จังหวัดโออิตะ หรือบ้างก็ว่ามีต้นกำเนิดมาจากแถวภูเขาฮิโกะในจังหวัดฟุกุโอกะ หรือรวมถึงที่อื่น ๆ อีกหลายแห่งในคิวชู
ฐานานุรูป
ฐานานุรูป แปลว่า ตามสมควรแก่ฐานะ, ตามสมควรแก่ตำแหน่ง, ตามสมควรแก่เหตุการณ์
ฐานานุรูป หมายถึง ตามความพอดี พอเหมาะ พอควร พอสมน้ำสมเนื้อ ใช้ในกรณีปฏิบัติกิจการ การใช้จ่าย การต้อนรับ การดำรงชีพ เป็นต้น คือ ให้เป็นไปอย่างพอดี พอเหมาะพอควร ไม่ให้เกินเลยฐานะไปหรือมักง่ายหย่อนยานไปจนน่าเกลียด เช่นใช้ว่า
วอลเลย์บอลหญิงในโอลิมปิกฤดูร้อน 1984
วอลเลย์บอลหญิงในโอลิมปิกฤดูร้อน 1984 เป็นการแข่งขันวอลเลย์บอลหญิง จำนวน 8 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 6 นับตั้งแต่ปี ค.ศ. 1964 จัดการแข่งขันระหว่างวันที่ 20 กรกฎาคม ถึง 9 สิงหาคม 1984 โดยวอลเลย์บอลหญิงทีมชาติจีน สามารถคว้าเหรียญทองไปครองได้เป็นสมัยแรก
การคัดเลือก
*,  ,  ขอถอนตัว เนื่องจากการสู้รบสงคราม แทนที่ด้วย ,  and .
''** ในการแข่งขันครั้งนี้ ได้มีการเชิญทีมจากแอฟริกาเข้าร่วมการแข่งขัน แต่ไม่มีทีมใดสนใจเข้าร่วมการแข่งขัน จึงเชิญ เข้าร่วมแข่งขันแทนในฐานะทีมรับเชิญ
การิ
การิ คือขิงดองปรุงรส ทำโดยนำขิงมาหั่นบาง ๆ และดองในซอสเปรี้ยวหวาน เป็นเครื่องปรุงที่ใช้ตามร้านซูชิ โดยมีการทำขายเป็นถุงภายใต้ชื่อว่า ขิงแดงหั่นเรียบเปรี้ยวหวาน (甘酢平切紅生姜) บางครั้งก็มีคนสับสนกับเบนิโชงะ แต่ว่าถือเป็นคนละอย่างกัน
จุนซู
คิม จุน-ซู (Kim Jun-su; (เกิด 15 ธันวาคม ค.ศ. 1986 ) หรือเรียกสั้น ๆ ว่า จุนซู หรือรู้จักกันในอีกชื่อหนึ่งว่า ชีอา (Xia หรือเขียนด้วยตัวใหญ่ทั้งหมดเป็น XIA; ; 시아) เป็นนักร้อง นายแบบ นักเต้น และนักแสดงละครเวทีชาวเกาหลีใต้ เขาเป็นสมาชิกของกลุ่มป๊อปเกาหลีและต่อมาเป็นดูโอเจวายเจ และเป็นหนึ่งในสมาชิกดั้งเดิมของบอยแบนด์ ทงบังชินกี
ซีอา จุนซู (Xiah JunSu) หรือ Junsu ซึ่งที่มาของชื่อ Xiah  นั้นได้มาจากการออกเสียงคำว่า เอเชีย ในภาษาเกาหลี ความหมายคือการเป็นที่รู้จักไปทั่วเอเชีย นั่นเอง โดยคำว่า Xiah JunSu เขียนเป็นภาษาเกาหลีได้ว่า 시아준수 ออกเสียงว่า ซีอาจุนซู ซึ่งภายหลังในปี 2012 เขาได้ออกอัลบั้มในนามของ 'XIA' และใช้ชื่อ 'คิมจุนซู' ในฐานะนักแสดงละครเวที
จุนซูเดบิวต์ในปี 2003 ในฐานะสมาชิกของ TVXQ ซึ่งเป็นบอยแบนด์ที่ก่อตั้งโดย SM Entertainment ซึ่งก่อนหน้านี้จุนซูเป็นเด็กฝึกมาหกปีแล้ว เขาออกอัลบั้มเกาหลี 4 อัลบั้ม, อัลบั้มญี่ปุ่น 4 อัลบั้ม, ซิงเกิ้ลญี่ปุ่น 30 เพลง และซิงเกิ้ลเกาหลีหลายเพลงในช่วง 6 ปีแรกในวงการเพลงในฐานะ TVXQ
ในปี 2009 จุนซูและเพื่อนสมาชิก แจจุง และ ยูชอน ได้ยื่นฟ้องต่อ SM Entertainment โดยให้เหตุผลว่าสัญญาพิเศษของพวกเขานั้นเสียเปรียบเพียงฝ่ายเดียวต่อศิลปินและควรถูกยกเลิก ศาลกลางกรุงโซลตัดสินให้ทั้งสามคนชนะคดี และได้มีคำสั่งให้ค่ายเพลงยกเลิกสัญญาของพวกเขา ทั้งสามคนกลับมารวมตัวกันและก่อตั้ง JYJ ในภายหลัง ในฐานะ JYJ จุนซูได้ออกอัลบั้มภาษาอังกฤษ 1 อัลบั้ม, อัลบั้มภาษาเกาหลี 2 อัลบั้ม, ซิงเกิ้ลญี่ปุ่น 1 ชุด และ ซิงเกิ้ลเกาหลี 1 ชุด
จุนซูเริ่มต้นอาชีพเดี่ยวของเขาในปี 2010 ด้วยการเปิดตัว ซิงเกิ้ลญี่ปุ่น 'intoxication' ซึ่งขึ้นถึงอันดับ 2 ในชาร์ตซิงเกิล Oricon ของญี่ปุ่น ในปีเดียวกันนั้น เขาได้รับบทโวล์ฟกังโมสาร์ทในละครเวทีเรื่องแรกของเขา Mozart! เขาประสบความสำเร็จเป็นอย่างมาก โดยได้รับรางวัลนักแสดงหน้าใหม่ยอดเยี่ยมจากทุกเวทีในปีนั้น เขาได้รับการยอมรับจากรุ่นพี่และคนในวงการ ว่าเป็น blueship ผู้มาเปลี่ยนแปลงวงการละครเวทีของเกาหลี และเป็นไอดอลชายเพียงคนเดียวที่ได้รับรางวัล Best Male Actor ของวงการละครเวทีในงาน 18th Korea Musical Awards ปี 2012
ในเดือนพฤษภาคมปี 2012 เขาได้เปิดตัวอัลบั้มโซโล่เดี่ยวของเกาหลีชุดแรกของเขา Tarantallegra ภายใต้การดูแลของเอเจนซีใหม่ C-JeS Entertainment ภายใต้ชื่อ 'XIA' เขาได้เริ่มทัวร์คอนเสิร์ตรอบโลกครั้งแรกของเขา และได้ออกอัลบั้มเดี่ยวอีก 3 อัลบั้มและซิงเกิลเพลงเกาหลีต่างๆอีกมากมาย แม้จะมีข้อจำกัดในการออกทีวีในประเทศเกาหลีใต้ ซึ่งเป็นผลมาจากการแทรกแซงกีดกันของ SM Entertainment อัลบั้มโซโล่ทั้ง 4 อัลบั้มของจุนซูก็สามารถขึ้นถึงอันดับ 1-2 ในชาร์ตของเกาหลี และขึ้นอันดับ 5-14 ในชาร์ต Billboard World Albums จากนี้เขายังเป็นที่รู้จักในเรื่องพลังในการขายตั๋วคอนเสิร์ตและละครเพลงของเขาจนหมดภายในไม่กี่นาที สื่อเกาหลีใต้ขนานนามเขาว่า "the ticket power"